pythainlp/thai-wiki-dataset-v4 huggingface dataset:
ธงพระอิสริยยศในประเทศอิหร่าน

ธงพระอิสริยยศในประเทศอิหร่าน เป็นธงสำหรับใช้หมายพระอิสริยยศของสมเด็จพระเจ้าชาห์ สมเด็จพระราชินี สมเด็จพระยุพราช และ บรรดาพระบรมวงศานุวงศ์ในรัชสมัยต่าง ๆ
ราชวงศ์กอญัร.
นัสเซอร์ อัล ดิน ชาห์ กอญัร.
รัชสมัยของพระเจ้านัสเซอร์ อัล ดิน ชาห์ กอญัร ราชธวัชประจำพระองค์ได้มีการประกาศใช้ครั้งแรกเมื่อ ค.ศ. 1848 มีลักษณะเป็นธงพื้นสีขาว ประกอบสามเหลี่ยมสีแดงที่มุมธงทั้งสี่ กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงประจำพระองค์ผืนดังกล่าวนี้ ปรากฎการใช้ธงครั้งแรกในระหว่างการเสด็จประพาสสหราชอาณาจักรเมื่อ ค.ศ. 1873 
โมซัฟฟาร์ อัล-ดิน ชาห์ กอญัร.
รัชสมัยของพระเจ้าโมซัฟฟาร์ อัล-ดิน ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1896 โดยมีลักษณะที่ดัดแปลงจากธงชาติกล่าวคือ มีขอบสีเขียวทั้งสี่ด้านซ้อนบนธงผืนสีขาว ประกอบตราราชสีห์ถือดาบและดวงอาทิตย์
โมฮัมเม็ด อาลี ชาห์ กอญัร.
รัชสมัยของพระเจ้าโมฮัมเม็ด อาลี ชาห์ กอญัร ได้มีการแก้ไขแบบธงประจำพระองค์ผืนใหม่ มีลักษณะดัดแปลงไปจากธงชาติกล่าวคือ ธงพื้นสีขาวขอบแถบสีเหลืองและสีแดงทั้งสามด้าน กลางธงมีตราราชสีห์ถือดาบและดวงอาทิตย์ ใช้ในช่วงระยะเวลาสั้น ๆ เพียง 4 ปี ระหว่าง ค.ศ. 1906 - ค.ศ. 1910
อะหมัด ชาห์ กอญัร.
รัชสมัยของพระเจ้าอะหมัด ชาห์ กอญัร ได้มีการแก้ไขแบบธงประจำพระองค์ผืนใหม่เมื่อ ค.ศ. 1910 มีลักษณะที่แตกต่างจากแบบธงเดิมที่มีการดัดแปลงมาจากธงชาติโดยสิ้นเชิงกล่าวคือ ธงพื้นสีฟ้าที่มุมคันธงมีธงชาติรูปสี่เหลี่ยมขนาดเล็ก (ธงแถบสีเขียว-ขาว-สีชมพูอ่อน) กลางธงมีตราราชสีห์ถือดาบและดวงอาทิตย์รองรับด้วยช่อรวงข้าวสาลี ธงบางผืนนั้นตราราชสีห์อยู่ภายในวงกลมสีขาว
ราชวงศ์ปาห์ลาวี.
รัชสมัยของพระเจ้าชาห์ เรซา ปาห์ลาวี ได้มีการแก้ไขแบบธงประจำพระองค์ผืนใหม่ โดยปรับแก้แบบธงที่ใช้ในรัชสมัยพระเจ้าอะหมัด ชาห์ กอญัร รวมถึงจำแนกธงพระอิสริยยศเป็น 3 ชั้นเมื่อ ค.ศ. 1926 กล่าวคือ 
รัชสมัยของพระเจ้าชาห์ โมฮัมหมัด เรซา ปาห์ลาวี ในปี ค.ศ. 1971 ได้มีดำริที่แก้ไขแบบธงเสียใหม่ โดยคงลักษณะของผืนธงแต่ปรับสัดส่วนของธงจาก ธงสีเหลี่ยมจตุรัสเป็นธงสี่เหลี่ยมผืนผ้า อัตราส่วน 2:3 มุมบนคันธงเป็นธงราชการ ประกอบตราประจำพระองค์ที่กลางผืนธงดังนี้
ปลาเทราต์บิวะ

ปลาเทราต์บิวะ (ชื่อวิทยาศาสตร์: "Oncorhynchus rhoduru") เป็นปลาในวงศ์ปลาแซลมอน สกุลปลาแซลมอนแปซิฟิก เป็นปลาเฉพาะถิ่น กระจายพันธุ์อยู่ในทะเลสาบบิวะ, ทะเลสาบอะชิ และทะเลสาบชูเซ็นจิ ประเทศญี่ปุ่น ตัวโตที่พบได้ทั่วไปมีขนาดราว 40-50 เซนติเมตรและหนักราว 1.5 ถึง 2.5 กิโลกรัม หากโตเต็มที่อาจมีความยาวได้ถึง 70 เซนติเมตรและหนัก 5 กิโลกรัม ปลาเทราต์บิวะกินแพลงตอน, แมลงในน้ำ, กุ้ง, หนอน, ปลาอะยุ และปลาขนาดเล็กอื่นๆเป็นอาหาร
ปลาเทราต์บิวะถือเป็นเมนูพิเศษประจำจังหวัดชิงะ มักถูกนำไปทำซาชิมิ, ย่างเกลือ, รมควัน, ทอด นอกจากนี้ ปลาเทราต์บิวะยังขึ้นชื่อว่าเป็นปลาที่ไม่ค่อยกินเบ็ด มีโอกาสติดเบ็ดน้อยมาก
พระราชวรวงศ์เธอ พระองค์เจ้าสุทัศนนิภาธร

มหาอำมาตย์ตรี พระราชวรวงศ์เธอ พระองค์เจ้าสุทัศนนิภาธร (28 มีนาคม พ.ศ. 2415 — 24 ตุลาคม พ.ศ. 2461) เป็นพระราชโอรสพระองค์ที่ 14 ในกรมพระราชวังบวรวิไชยชาญ ประสูติแต่จอมมารดาหม่อมหลวงนวม
พระประวัติ.
พระราชวรวงศ์เธอ พระองค์เจ้าสุทัศนนิภาธร เป็นพระราชโอรสในกรมพระราชวังบวรวิไชยชาญ ประสูติแต่จอมมารดาหม่อมหลวงนวม (ราชสกุลปาลกะวงศ์; ธิดาหม่อมราชวงศ์เนตร) เมื่อวันศุกร์ที่ 28 มีนาคม พ.ศ. 2415 ต่อมาได้เข้าศึกษาชั้นต้นที่โรงเรียนพระตำหนักสวนกุหลาบ เมื่อพระชนมายุได้ 17 พรรษา ทรงสอบในมูลบท 1 วาห์นิติ 1 ได้ และทรงได้รับพระราชทานรางวัลที่ 1 ในคราวนั้น
พระองค์สุทัศน์ ทรงเข้ารับราชการในกระทรวงมหาดไทย ดำรงตำแหน่งข้าหลวงมหาดไทย มณฑลปราจิณบุรี ต่อมาทรงกราบบังคมทูลลาออกจากตำแหน่งเมื่อปี พ.ศ. 2446 และทรงเข้ารับราชการในกระทรวงโยธาธิการ ได้รับพระราชทานยศเป็นอำมาตย์โท และทรงเข้ารับราชการที่กระทรวงคมนาคม ดำรงตำแหน่งผู้ช่วยปลัดทูลฉลองกระทรวงคมนาคม ได้รับพระราชทานยศเป็น "มหาอำมาตย์ตรี" 
นอกจากนี้พระองค์ยังเป็นเจ้าของคณะหุ่นกระบอก เรียกกันในชื่อสามัญว่า "หุ่นพระองค์สุทัศน์" เป็นคณะหุ่นกระบอกสำคัญที่ก่อให้เกิดความนิยมมหรสพชนิดนี้ และทรงพระนิพนธ์บทหุ่นกระบอกเรื่องสิงห์สุริยวงษ์ เป็นคำกลอนไว้
พระองค์ได้รับพระมหากรุณาธิคุณให้ทรงดำรงตำแหน่งองคมนตรี เมื่อปี พ.ศ. 2460 ในรัชสมัยพระบาทสมเด็จพระมงกุฎเกล้าเจ้าอยู่หัว 
พระราชวรวงศ์เธอ พระองค์เจ้าสุทัศนนิภาธร ประชวรพระโรคไข้จับ สิ้นพระชนม์ที่วังในคลองวัดราชสิทธารามราชวรวิหาร เมื่อวันพฤหัสบดีที่ 24 ตุลาคม พ.ศ. 2461 สิริพระชันษา 46 ปี 
การนี้พระเจ้าบรมวงศ์เธอ กรมพระนเรศรวรฤทธิ์ เสด็จเป็นองค์ประธานในการพระราชทานน้ำหลวงสรงพระศพ เจ้าพนักงานประโคมกลองชนะแตรสังข์จ่าปี่จ่ากลองตามพระเกียรติยศ เมื่อเสร็จการสรงพระศพแล้ว เจ้าพนักงานทรงเครื่องสุกำพระศพเสร็จเชิญลงลองใน แล้วเชิญขึ้นตั้งบนชั้นแว่นฟ้า 2 ชั้น ประกอบพระโกศพระองค์เจ้า ตั้งเครื่องสูง 3 ชั้น แวดล้อม 4 องค์ การนี้พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้มีประโคมแตรสังข์ กลองชนะ จ่าปีจ่ากลอง ประจำพระศพ กับพระสงฆ์สวดพระอภิธรรม รับพระราชทานฉันเช้า 4 รูป ฉันเพล 4 รูป มีกำหนด 15 วัน และพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร ในวันที่ 12 เมษายน พ.ศ. 2463
พระโอรสและธิดา.
พระราชวรวงศ์เธอ พระองค์เจ้าสุทัศนนิภาธร เป็นต้นราชสกุล "สุทัศนีย์" มีพระโอรสและพระธิดา 10 องค์ ดังนี้
ตระกูลอูเอซูงิ

ตระกูลอูเอซูงิ  ตระกูลซามูไรที่ทรงอำนาจและอิทธิพลในช่วงคริสต์ศตวรรษที่ 14–17 คือในช่วงยุคมูโรมาจิถึงยุคเอโดะ ซึ่งสืบเชื้อสายจากตระกูลฮกเกะ (ฟูจิวาระ) อันเป็นตระกูลย่อยสาขาหนึ่งของตระกูลฟูจิวาระ โดยมีอูเอซูงิ ชิเงฟูซะเป็นผู้นำตระกูลคนแรกโดยผู้นำที่มีชื่อเสียงมากที่สุดคืออูเอซูงิ เค็นชิง (2073–2121)
ในปัจจุบันตระกูลอูเอซูงิยังคงสืบทอดอยู่ โดยผู้นำในรุ่นปัจจุบันคือ คูนิโนริ อูเอซูงิ ประกอบอาชีพเป็นนักดาราศาสตร์
พระเจ้าราชวรวงศ์เธอ พระองค์เจ้าสุด

พระเจ้าราชวรวงศ์เธอ พระองค์เจ้าสุด หรือ พระองค์สุดศาลา (พ.ศ. 2360 — 13 ตุลาคม พ.ศ. 2413) พระราชธิดาพระองค์ที่ 40 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาม่วง
พระประวัติ.
พระเจ้าราชวรวงศ์เธอ พระองค์เจ้าสุด ประสูติเมื่อพ.ศ. 2360 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาม่วง
ในสมัยรัชกาลที่ 4 พระองค์เจ้าสุด ลงไปพระบรมมหาราชวัง ออกไปพระเมรุพระศพสมเด็จพระนางเจ้าโสมนัสวัฒนาวดี แล้วมีขโมยขึ้นพระตำหนัก พระองค์เจ้าอรุณจึงกราบบังคมทูลพระบาทสมเด็จพระจอมเกล้าเจ้าอยู่หัว หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่า
"...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้า ฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง..."
พระเจ้าราชวรวงศ์เธอ พระองค์เจ้าสุด สิ้นพระชนม์ในรัชกาลที่ 5 เมื่อวันจันทร์ที่ 13 ตุลาคม พ.ศ. 2413 พระชันษา 53 ปี
สโมสรฟุตบอลเรอัลมาดริดในฤดูกาล 2017–18

การแข่งขัน ฤดูกาล 2017–18 ของ สโมสรฟุตบอลเรอัลมาดริด ซึ่งเป็นฤดูกาลที่ 114 ของสโมสร และเป็นฤดูกาลที่ 87 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
การซื้อขายนักเตะ.
ย้ายเข้า.
 รวมค่าใช้จ่ายในการซื้อนักเตะทั้งสิ้น: 40.5 ล้านยูโร
ย้ายออก.
 รวมตัวเลขจำนวนเงินนักเตะขายออกทั้งสิ้น: 141 ล้านยูโร
รายได้สุทธิ: 100.5 ล้านยูโร
การแข่งขัน.
ยูฟ่าแชมเปียนส์ลีก.
มาดริดเข้าร่วมการแข่งขันในรอบแบ่งกลุ่ม.
ฟุตบอลชิงแชมป์สโมสรโลก.
มาดริดได้เข้าร่วมการแข่งขันในรอบรองชนะเลิศ.
 "ณ วันที่ 26 พฤษภาคม ค.ศ. 2018"
 "ณ วันที่ 26 พฤษภาคม ค.ศ. 2018"
 "ณ วันที่ 26 พฤษภาคม ค.ศ. 2018"
สโมสรฟุตบอลบาร์เซโลนาในฤดูกาล 2017–18

สโมสรฟุตบอลบาร์เซโลนาในฤดูกาล 2017–18 ซึ่งเป็นฤดูกาลที่ 118 ของสโมสรและเป็นฤดูกาลที่ 87 ที่ได้อยู่บนลีกสูงสุดของสเปน
ภาพรวมของฤดูกาล.
เมษายน.
เมื่อวันที่ 4 เมษายน, บาร์ซ่าถือความได้เปรียบในการผ่านเข้ารอบด้วยสกอร์รวม 4–1 ที่นำไปก่อนเริ่มเลกที่สองหลังจากการทำเข้าประตูตัวเองสองประตูโดยโรมาและประตูที่สามจาก ฌาราร์ต ปิเก; เอดิน เจโก เป็นผู้ตอบคำถามให้โรมาได้ก่อนที่ ลุยส์ ซัวเรซ จะมาเพิ่มประตูในช่วงทดเจ็บนาทีสุดท้าย.
เมื่อวันที่ 7 เมษายน, บาร์ซ่า เอาชนะ เลกาเนสไปได้ 3–1 ทำให้ระดับผลงานเสมอกันกับสถิติที่เคยทำไว้ก่อนหน้านี้ที่ไม่แพ้ใครมายาวนานถึง 38 เกมโดย เรอัลโซเซียดัด, ขอบคุณถึงแฮต-ทริคของเมสซี.
เมื่อวันที่ 10 เมษายน, บาร์ซ่า พ่ายแพ้ 3–0 ต่อโรมา. ประตูจาก เจโก, เด รอสซี และ มาโนลาส ส่งผลให้ทีมจากอิตาลีลดการขาดทุนโดยที่พวกเขาเป็นฝ่ายตามหลังไปก่อนถึงสามประตูและได้ผ่านเข้าสู่รอบรองชนะเลิศด้วยกฏประตูทีมเยือน.
ผู้เล่น.
ผู้เล่นย้ายเข้า.
รวมตัวเลขจำนวนเงินที่ย้ายเข้าทั้งสิ้น: 323.8 ล้านยูโร
ผู้เล่นย้ายออก.
รวมตัวเลขจำนวนเงินที่ย้ายออกทั้งสิ้น: 231.5 ล้านยูโร
รายได้สุทธิ: 92.3 ล้านยูโร
<templatestyles src="Reflist/styles.css" />
สถิติ.
คลีนชีตส์.
"ณ วันที่ 17 เมษายน ค.ศ. 2018."
นัดกระชับมิตรและการแข่งขันก่อนเริ่มฤดูกาล.
      ชนะ
      เสมอ
      แพ้
อินเตอร์เนชันแนลแชมเปียนส์คัพ.
โปรแกรมการแข่งขันได้ประกาศเมื่อวันที่ 21 มีนาคม ค.ศ. 2017.
การแข่งขัน.
      ชนะ
      เสมอ
      แพ้
อเดโฟลาริน ดูโรซินมี

การ์ฟา อเดโฟลาริน ดูโรซินมี (2 มกราคม ค.ศ. 1991 –) หรือ ฟลอรา เป็นนักฟุตบอลชาวไนจีเรีย ลงเล่นในตำแหน่งกองหน้า ให้กับมหาวิทยาลัยเกษตรศาสตร์ ในไทยลีก 2
ประวัติ.
อเดโฟลาริน ดูโรซินมี เคยทำหน้าที่ร่วมสังกัดอาร์แบคในการแข่งขันไทยลีกดิวิชัน 1 และย้ายมาร่วมสังกัดพระนครศรีอยุธยา จากนั้น เขาได้ตัดสินใจลาออกมาร่วมสังกัดศรีสะเกษเพื่อร่วมแข่งขันในไทยพรีเมียร์ลีก ซึ่งเป็นลีกสูงสุดของประเทศไทยตามความฝันของเขา
ทั้งนี้ สโมสรฟุตบอลที่มีชื่อเสียงในประเทศโปรตุเกส และตุรกี เคยทาบทามให้เขาเข้าร่วมทีมของตนเช่นกัน แต่เขาก็เลือกที่จะทำหน้าที่ในประเทศไทยต่อไป
วอลเลย์บอลชายชิงแชมป์โลก 2018 รอบคัดเลือก โซนแอฟริกา

วอลเลย์บอลชายชิงแชมป์โลก 2018 รอบคัดเลือกโซนแอฟริกา จะมีสมาชิกทั้งหมด 3 ประเทศ ผ่านการคัดเลือกเข้าร่วมแข่งขันในรอบสุดท้ายที่ประเทศอิตาลี และประเทศบัลแกเรีย
การแบ่งกลุ่ม.
สมาชิกซีเอวีบี 32 ประเทศจะเข้าร่วมการคัดเลือก
ฮง อิล-ช็อน

ฮง อิล-ช็อน (เกาหลี: ; ฮันจา: ; พ.ศ. 2485) เป็นอดีตภริยาและเป็นภริยาคนแรกของคิม จ็อง-อิล อดีตผู้นำประเทศเกาหลีเหนือ และเป็นอดีตอาจารย์ใหญ่มหาวิทยาลัยครุศาสตร์คิมฮย็องจิก
ประวัติ.
เธอเกิดเมื่อปี พ.ศ. 2485 เป็นบุตรสาวของผู้พลีชีพ (Martyr) ช่วงสงครามเกาหลี เธอและสามีพบกันจากการแนะนำของคิม อิล-ซ็องช่วงปี พ.ศ. 2503 และแต่งงานกันในปี พ.ศ. 2509 ทั้งสองมีบุตรสาวด้วยกันเพียงคนเดียวคือคิม ฮเย-กย็อง  เกิดในปี พ.ศ. 2511 ซึ่งเป็นลูกคนแรกของคิม จ็อง-อิลและเป็นบุตรคนเดียวที่เกิดกับเธอ แต่ชีวิตรักที่ถูกคิม อิล-ซ็องเลือกให้นั้นก็ยุติลงในปี พ.ศ. 2512
ฮง อิล-ช็อนสำเร็จการศึกษาปริญญาตรีสาขาวรรณคดีรัสเซีย มหาวิทยาลัยคิมอิลซ็อง แม้เธอจะหย่าขาดกับอดีตผู้นำประเทศแล้ว แต่เธอก็ยังมีบทบาททั้งด้านการเมืองและการศึกษา คือเป็นสมาชิกสภาประชาชนสูงสุดเกาหลีเหนือ (Supreme People's Assembly) ช่วงปี พ.ศ. 2520-2534 หลังลาออกจากสภา เธอก็ได้รับการแต่งตั้งเป็นอาจารย์ใหญ่มหาวิทยาลัยครุศาสตร์คิมฮย็องจิกตั้งแต่เดือนกันยายน พ.ศ. 2534 จนเกษียณอายุราชการในเดือนกรกฎาคม พ.ศ. 2555 ขณะอายุ 70 ปี
โรงเรียนหาดอมราอักษรลักษณ์วิทยา

โรงเรียนหาดอมราอักษรลักษณ์วิทยา(อักษรย่อ: อ.อ.ว.) เป็นโรงเรียนรัฐบาล ในสังกัดสำนักงานเขตพื้นที่การศึกษามัธยมศึกษา เขต 1 (สมุทรปราการ) ตั้งอยู่ที่หมู่ที่ 4 บ้าน 234 ตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ.
โรงเรียนหาดอมราอักษรลักษณ์วิทยาเป็นโรงเรียนมัธยมศึกษาแบบสหศึกษาสังกัด สำนักงานเขตพื้นที่การศึกษามัธยมศึกษา เขต 6 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการก่อตั้งเมื่อวันที่ 12 กุมภาพันธ์ พ.ศ. 2522 
โรงเรียนได้เปิดทำการสอนครั้งแรกในปีการศึกษา 2522 โดยใช้สถานที่โรงเรียนคลองแสนสุขจำนวน 3 ห้องเรียน มีนักเรียนจำนวน 119 คน ครู 5 คน โดยมีนายประมวญ บุญญพาพงศ์ รักษาการครูใหญ่ ต่อมาเมื่อวันที่ 20 พฤษภาคม พ.ศ. 2523 ได้ย้ายมาอยู่ในที่ปัจจุบัน โดยชื่อโรงเรียนได้นำมาจากชื่อผู้บริจาคที่ดินกับชื่อของท้องถิ่นรวมกัน
สนามบินเฮลิคอปเตอร์

สนามบินเฮลิคอปเตอร์  หมายถึงพื้นที่บนบก น้ำ หรือโครงสร้างที่ใช้สำหรับการขึ้นและลงจอดของเฮลิคอปเตอร์ รวมถึงอาคารและสิ่งอำนวยความสะดวกของพื้นที่นั้น กล่าวคือเป็นท่าอากาศยานขนาดเล็กที่ใช้สำหรับเฮลิคอปเตอร์และอากาศยานอื่นที่ขึ้นลงในแนวดิ่ง
คำศัพท์อื่นที่ใช้กล่าวถึงสนามบินเฮลิคอปเตอร์ เช่น
ดเวนัตซัตสตูเลียฟ (ภาพยนตร์ พ.ศ. 2514)

ดเวนัตซัตสตูเลียฟ  เป็นภาพยนตร์แนวตลกของสหภาพโซเวียต กำกับโดย Leonid Gaidai โดยได้สร้างจาก "นวนิยายเรื่องเดียวกัน" ภาพยนตร์ออกฉายในวันที่ 21 มิถุนายน ค.ศ. 1971
ผีชีวะ 5 สงครามไวรัสล้างนรก

ผีชีวะ 5 สงครามไวรัสล้างนรก  เป็นภาพยนตร์สยองขวัญที่ออกฉายในปี ค.ศ. 2012 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่ห้าในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 4 สงครามแตกพันธุ์ไวรัส และภาพยนตร์เรื่องนี้มีภาคต่อ อันเป็นภาคอวสานคือ อวสานผีชีวะ ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ภาคแรกเช่นกัน
เนื้อเรื่องย่อ.
การต่อสู้ครั้งสุดท้ายของมนุษยชาติ เชื้อมรณะ ที-ไวรัส ของบริษัทอัมเบรล่า คอร์ปอเรชั่น ได้แพร่ระบาดไปทั่วโลก และเปลี่ยนให้คนธรรมดากลายเป็นกองทัพซอมบี้ มนุษยชาติกำลังจะสูญพันธุ์ ความหวังเดียวอยู่ที่...อลิซ เธอกระโจนสู่ภารกิจต่อสู้ไปยังเมืองต่างๆทั่วทุกทวีป ทุกสิ่งทุกอย่างล้วนอยู่ในศูนย์วิจัยระดับสุดยอดของอัมเบรล่า สหายเก่ากลายเป็นศัตรูใหม่ เมื่อเธอต้องต่อสู้เพื่อหนีนรกออกมาและค้นพบว่าทุกสิ่งที่เธอเคยเชื่อ อาจไม่เคยมีอยู่จริง
กรมหลวงอภัยนุชิต

กรมหลวงอภัยนุชิต หรือ พระพันวัสสาใหญ่ เป็นพระอัครมเหสีเอกในสมเด็จพระเจ้าอยู่หัวบรมโกศ และเป็นพระมารดาของเจ้าฟ้าธรรมธิเบศไชยเชษฐ์สุริยวงศ์ (หรือเจ้าฟ้ากุ้ง)
พระราชประวัติ.
พระราชพงศาวดาร ฉบับพันจันทนุมาศ (เจิม) ระบุว่า กรมหลวงอภัยนุชิตเป็นพระธิดาคนโตของนายจบคชประสิทธิ์ ซึ่งได้รับสถาปนาเป็นกรมพระราชวังบวรสถานพิมุขในรัชสมัยสมเด็จพระเพทราชา บัญชีพระนามเจ้านายในคำให้การชาวกรุงเก่าระบุว่า พระนางมีพระนามเดิมว่าพระองค์ขาว พระมารดามีเชื้อสายพราหมณ์จากบ้านสมอปรือ
เมื่อเจริญวัยได้ถวายตัวเป็นพระชายาในเจ้าฟ้าพร (ขณะดำรงพระยศเป็นพระบัณฑูรน้อยในรัชสมัยพระเจ้าเสือ) และได้มีพระประสูติกาลพระราชโอรสธิดา 7 พระองค์ ส่วนพระโสทรกนิษฐาชื่อพระองค์พลับ ต่อมาได้ถวายตัวเป็นพระชายาเช่นกัน 
เมื่อพระราชสวามีเสด็จขึ้นสืบราชบัลลังก์เป็นสมเด็จพระเจ้าอยู่หัวบรมโกศใน พ.ศ. 2275 ภายหลังจากสงครามกลางเมืองกับเจ้าฟ้าอภัยและเจ้าฟ้าปรเมศร์ พระราชโอรสในสมเด็จพระเจ้าอยู่หัวท้ายสระสิ้นสุดลง พระองค์ได้สถาปนาพระองค์ขาวพระอัครชายาเดิมขึ้นเป็นพระอัครมเหสีเอกที่กรมหลวงอภัยนุชิต พร้อมกับสถาปนาเจ้าฟ้าธรรมธิเบศไชยเชษฐ์สุริยวงศ์พระราชโอรสพระองค์ใหญ่ขึ้นเป็นที่กรมขุนเสนาพิทักษ์
ต่อมาใน พ.ศ. 2278 เจ้าฟ้ากรมขุนเสนาพิทักษ์เกิดอิจฉาริษยาเจ้าฟ้าพระกรมขุนสุเรนทรพิทักษ์ (เจ้าฟ้านเรนทร) พระราชโอรสพระองค์ใหญ่ในสมเด็จพระเจ้าอยู่หัวท้ายสระที่สนิทสนมกับพระราชบิดาอย่างมาก จึงได้ลวงพระองค์เข้ามาในพระราชวังหวังจะทำร้าย แต่ไม่สำเร็จ กรมหลวงอภัยนุชิตจึงขอให้กรมขุนสุเรนทรพิทักษ์ช่วยผนวชกรมขุนเสนาพิทักษ์เป็นภิกษุเพื่อหนีราชภัย 
ถึงปี พ.ศ. 2280 กรมขุนอภัยนุชิตทรงพระประชวรหนัก จึงได้ขอพระราชทานอภัยโทษแก่เจ้าฟ้ากรมขุนเสนาพิทักษ์ เมื่อสำเร็จก็สวรรคต โปรดให้สร้างพระเมรุขนาดน้อย ขื่อ 5 วา 2 ศอก ถึงเดือน 5 จึงแล้วเสร็จ เชิญพระบรมศพขึ้นพระมหาพิชัยราชรถไปยังพระเมรุมาศ พระสงฆ์สดับปกรณ์ 30,000 รูป ถวายพระเพลิงแล้วนำพระบรมอัฐิใส่พระโกศน้อย แห่ไปประดิษฐานไว้ท้ายจระนำพระวิหารใหญ่วัดพระศรีสรรเพชญ์
อวม เชียง ซุน

อวม เชียง ซุน (1 มิถุนายน พ.ศ. 2443 – พ.ศ. 2506) เป็นนายกรัฐมนตรีกัมพูชา ตั้งแต่ 3 มีนาคม ถึง 12 ตุลาคม พ.ศ. 2494 และดำรงตำแหน่งอีกครั้งตั้งแต่ 5 มกราคม ถึง 29 กุมภาพันธ์ พ.ศ. 2499
อวสานผีชีวะ

อวสานผีชีวะ  เป็นภาพยนตร์สยองขวัญที่ออกฉายในปี ค.ศ. 2017 นำแสดงโดย มิลลา โยโววิช ภาพยนตร์เรื่องนี้เป็นภาพยนตร์ภาคที่หก และเป็นภาคอวสานในภาพยนตร์ชุด เรซิเดนท์อีวิล ต่อจากภาพยนตร์เรื่อง ผีชีวะ 5 สงครามไวรัสล้างนรก ซึ่งภาพยนตร์เรื่องนี้กำกับโดย พอล ดับบลิว.เอส. แอนเดอร์สัน ผู้กำกับจากผีชีวะ ทั้ง 4 ภาค
เนื้อเรื่องย่อ.
เรื่องราวในภาคนี้ จะเป็นการดำเนินต่อจากภาค Retribution เมื่อเผ่าพันธุ์มนุษยชาติผู้เหลือรอดได้ดำเนินมาถึงปลายทางของการดำรงอยู่ อลิซ สาวผู้รอดชีวิตในจำนวนไม่มาก จึงเป็นความหวังเดี่ยวที่จะต่อสู้กับเหล่าซอมบี้ต่อไป แต่การเดินหน้าไม่ใช่ทางออกที่ดีสำหรับครั้งนี้ เพราะเธอต้องย้อนกลับสู่จุดเริ่มต้นของหายนะ ณ เมือง Raccoon City เมื่อ The Umbrella Corporation กำลังรวบรวมกำลังพล เพื่อกำจัดมนุษยชาติผู้เหลือรอดเป็นครั้งสุดท้าย ให้สิ้นซาก อลิซจึงต้องผนึกกำลังกับมิตรเก่าและสหายใหม่ เพื่อต่อสู้กับศึกสองด้านในสงครามครั้งสุดท้ายนี้ ซึ่งมีการปรากฏตัวของอสูรกายตัวใหม่ออกมา แต่ชะตากรรมของสงครามการต่อสู้ เพื่อการดำรงไว้ซึ่งเผ่าพันธุ์มนุษยชาติครั้งยิ่งใหญ่นี้จะจบลงอย่างไร
ราชสกุลนโรดม

ราชสกุลนโรดม (เขมร: រាជត្រកូលនរោត្តម) แห่ง ราชวงศ์กัมพูชา "(Royal House of Cambodia)" ราชสกุลนโรดมแห่งกัมพูชา สถาปนาขึ้นเมื่อปีพ.ศ. 2403 โดยพระบาทสมเด็จพระนโรดม บรมรามเทวาวตาร ซึ่งเป็นพระราชโอรสของสมเด็จพระหริรักษ์รามมหาอิศราธิบดี ปัจจุบันประมุขของราชสกุลนโรดมคือพระมหากษัตริย์พระองค์ปัจจุบันของประเทศกัมพูชาพระบาทสมเด็จพระบรมนาถ นโรดม สีหมุนี ราชสกุลนโรดมเป็นหนึ่งในสองราชสกุลของกัมพูชา ราชสกุลนโรดมเป็นราชสกุลของพระมหากษัตริย์ 4 พระองค์ของกัมพูชา และนายกรัฐมนตรี 3 คน
ซูปเปอร์วาย

ซูปเปอร์วาย หรือ ซูปเปอร์วาย ตะลุยนิทานอ่านสนุก  เป็นการ์ตูนเพื่อการศึกษาของสหรัฐ ฉายตอนแรกเมื่อวันที่ 3 กันยายน พ.ศ. 2550 จนถึงวันที่ 11 ตุลาคม พ.ศ. 2555 ต่อมาได้ฉายอีกครั้งเมื่อวันที่ 17 สิงหาคม พ.ศ. 2558 จนถึงวันที่ 12 พฤษภาคม พ.ศ. 2559 ส่วนในประเทศไทย ฉายทางทรูวิชั่นส์ ช่อง ทรู สปาร์ค และช่อง ไทยพีบีเอส และบริษัท TIGA ได้นำมาผลิตต่อในรูปแบบวีซีดีและดีวีดี
รายชื่อตอน.
รายชื่อตอนของ ซูปเปอร์วาย ตะลุยนิทานอ่านสนุก ทั้งหมดมี 3 ฤดูกาล และ 103 ตอน 
ฤดูกาลที่ 1.
ซีซั่น 1 จำนวน 65 ตอน
ฤดูกาลที่ 2.
ซีซั่น 2 จำนวน 15 ตอน
ฤดูกาลที่ 3.
ซีซั่น 3 จำนวน 23 ตอน
วอลเลย์บอลหญิงชิงแชมป์โลก 2018 รอบคัดเลือก โซนแอฟริกา

วอลเลย์บอลหญิงชิงแชมป์โลก 2018 รอบคัดเลือกโซนแอฟริกา จะมีสมาชิกทั้งหมด 2 ประเทศ ผ่านการคัดเลือกเข้าร่วมแข่งขันในรอบสุดท้ายที่ประเทศญี่ปุ่น
การแบ่งกลุ่ม.
สมาชิกซีเอวีบี 31 ประเทศจะเข้าร่วมการคัดเลือก
รอบสอง.
รอบสองคือการแข่งขันวอลเลย์บอลหญิงชิงแชมป์แอฟริกา 2017 ซึ่งทำหน้าที่เป็นการคัดเลือกทีมเข้าแข่งขันวอลเลย์บอลหญิงชิงแชมป์โลก 2018 สองอันดับแรกจากอันดับโลก ณ เดือนกันยายน ค.ศ. 2017 และเจ้าภาพจะผ่านการคัดเลือกโดยอัตโนมัติสำหรับรอบแรก
รอบแรก.
กลุ่ม G.
เซเชลส์, มอริเชียส และมาดากัสการ์ ได้ถอนทีมออกจากการคัดเลือก
หมัน (พรรณไม้)

หมัน (ชื่อวิทยาศาสตร์: "Cordia cochinchinensis") เป็นพืชในวงศ์หญ้างวงช้าง (Boraginaceae) กระจายพันธุ์ในอินโดจีนและคาบสมุทรมลายู เป็นพันธุ์ไม้มงคลพระราชทานประจำจังหวัดพระนครศรีอยุธยา ผลรับประทานได้ ยางเหนียวจากผลบางครั้งใช้เป็นกาว
ลักษณะทางพฤกษศาสตร์.
หมันเป็นไม้ต้นผลัดใบขนาดเล็กถึงกลาง สูง 10-15 เมตร เรือนยอดเป็นพุ่มกลม เปลือกต้นสีเทาเข้มปนดำ ใบเป็นใบเดี่ยวเรียงสลับ รูปไข่กลับ กว้าง 6-10 เซนติเมตร ยาว 9.5-15.5 เซนติเมตร ปลายใบมนหรือแหลมทู่ โคนใบสอบ เส้นแขนงใบข้างละ 5-6 เส้น ก้านใบยาว 2.5-5 เซนติเมตร ดอกออกเป็นช่อแบบแยกแขนงตามซอกใบ กิ่งหรือปลายกิ่ง ช่อดอกยาว 10-25 เซนติเมตร สีขาว มีกลิ่นหอมอ่อน ๆ กลีบดอกโคนเชื่อมติดกันเป็นหลอด ปลายแยกเป็น 4-5 แฉก เกสรเพศผู้มี 5 อัน ดอกบานเต็มที่กว้าง 5-6 มิลลิเมตร ผลเป็นแบบผลสดมีเนื้อ ทรงกลม ปลายผลมีติ่งแหลม ขนาด 1.5-2.2 เซนติเมตร เมื่อสุกมีสีชมพูอมส้ม เนื้อผลเป็นยางเหนียวใส ภายในมีเมล็ดเดี่ยวรูปไข่
โบรุสซีอาดอร์ทมุนท์ในฤดูกาล 2017–18

การแข่งขัน โบรุสซีอาดอร์ทมุนท์ ฤดูกาล 2017–18 เป็นฤดูกาลที่ 109 ในประวัติศาสตร์ของสโมสรฟุตบอลและเป็นฤดูกาลที่ 42 ติดต่อกันในลีกและเป็นฤดูกาลที่ 51โดยรวมในระดับบุนเดิสลีกา ซึ่งเป็นลีกสูงสุดของฟุตบอลเยอรมัน ฤดูกาลจะเริ่มต้นระหว่างวันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
นัดกระชับมิตร.
      ชนะ
      เสมอ
      แพ้
การแข่งขัน.
      ชนะ
      เสมอ
      แพ้
 "ณ วันที่ 5 พฤษภาคม ค.ศ. 2018"
สถิติ.
การลงสนามและการทำประตู.
<templatestyles src="Reflist/styles.css" />
 "ณ วันที่ 12 พฤษภาคม ค.ศ. 2018"
บอบแคต

บอบแคต (ชื่อวิทยาศาสตร์: "Lynx rufus") เป็นสัตว์เลี้ยงลูกด้วยนมชนิดหนึ่ง จำพวกแมวป่า พบกระจายพันธุ์ในทวีปอเมริกาเหนือ
จัดอยู่ในสกุลเดียวกับลิงซ์ ซึ่งเป็นแมวป่าชนิดที่พบได้ในทวีปยุโรป มีรูปร่างและลักษณะคล้ายกับลิงซ์ชนิดอื่น ๆ แต่บอบแคตมีขนาดลำตัวที่เล็กกว่า มีขาสั้นเหมือนแมวบ้าน ลำตัวล่ำสัน ขนปุยมีสีแต้มเป็นลายจุด พบกระจายพันธุ์ในทวีปอเมริกาเหนือ โดยเฉพาะบริเวณที่หนาวเย็นแถบตอนเหนือสุดของสหรัฐอเมริกาติดกับแคนาดา และพบได้จนถึงเม็กซิโก เป็นสัตว์ที่ปรากฏมีขึ้นบนโลกเมื่อ 1.8 ล้านปีก่อน และแบ่งออกได้เป็น 13 ชนิดย่อย
บอบแคต ไม่ได้เป็นสัตว์ที่อยู่ในสถานะใกล้สูญพันธุ์หรือถูกคุกคามแต่ประการใด แต่ทว่าในบางรัฐของสหรัฐอเมริกาและเม็กซิโกมีกฎหมายคุ้มครองอยู่ จำนวนประชากรของบอบแคตในปัจจุบันคาดว่ามีถึง 3,600,000 ตัว โดยเพิ่มขึ้นอย่างเสถียรในช่วง 4 ทศวรรษที่ผ่านมา ทั้งนี้เชื่อว่า คงเป็นเพราะสภาพอากาศที่อุ่นขึ้นทำให้ไม่ต้องหาอาหารอย่างยากลำบากเหมือนในอดีต กอรปกับการไล่ล่าที่ลดลง ซึ่งผลกระทบของการเพิ่มขึ้นอย่างมากของบอบแคตนั้นส่งผลให้เกิดเป็นภาวะสัตว์รังควาญขึ้นมา โดยในบางชุมชนอาจพบบอบแคตเดินอยู่บนท้องถนน หรือไล่จับสัตว์เล็ก ๆ ในสวนหลังบ้านกินเป็นอาหารได้ หรืออาจคุกคามต่อปศุสัตว์หรือสัตว์เลี้ยง ซึ่งพฤติกรรมเช่นนี้ผิดแผกไปจากแมวป่าชนิดอื่น ๆ ที่มักขี้อาย และอยู่อย่างสันโดษ
อินเตอร์เนชันแนลแชมเปียนส์คัพ ฤดูกาล 2017

อินเตอร์เนชันแนลแชมเปียนส์คัพ 2017  (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 5 ซึ่งจะลงเล่นในช่วงเดือนกรกฎาคม ค.ศ. 2017.
ทีม.
เรอัลมาดริด และ บาร์เซโลนา เป็นสองทีมแรกที่ได้ประกาศสำหรับทัวร์นาเมนต์ที่อเมริกา. แมนเชสเตอร์ยูไนเต็ด จะลงเล่นในทัวร์นาเมนท์ที่อเมริกาเช่นเดียวกับ แมนเชสเตอร์ซิตี ก็จะเข้าร่วมกับพวกเขาด้วย.
ตารางคะแนน.
จีน.
<onlyinclude></onlyinclude>
สิงคโปร์.
<onlyinclude></onlyinclude>
สหรัฐอเมริกา.
<onlyinclude></onlyinclude>
หมายเหตุ.
<templatestyles src="Reflist/styles.css" />
สรธร เกิดผล

สรธร เกิดผล หรือชื่อเดิม กฤษกร เกิดผล (ชื่อเล่น: นาย; 21 มกราคม พ.ศ. 2528 –) เป็นนักฟุตบอลระดับอาชีพจากประเทศไทย หลังจากเลิกเล่นฟุตบอลอาชีพแล้วเขาได้รับงานเป็นโค้ชผู้รักษาประตูทีมเยาวชนบุรีรัมย์ ทั้งนี้เขาเคยชนะการแข่งไทยพรีเมียร์ลีกในปี พ.ศ. 2551 กับบุรีรัมย์ พีอีเอ
พีลิปโปสที่ 3 แห่งมาเกโดนีอา

ฟิลิปที่ 3 แห่งมาซิดอน (ราว 359 ปีก่อน ค.ศ. - 25 ธันวาคม 317 ปีก่อน ค.ศ.) หรือ พีลิปโปสที่ 3 แห่งมาเกโดนีอา  หรือ ฟิลิปที่ 3 แอร์ริดีอัส  เป็นกษัตริย์แห่งมาซิโดเนีย (มาเกโดนีอา) ตั้งแต่หลังวันที่ 11 มิถุนายน 323 ปีก่อน ค.ศ. จนถึงวันเสียชีวิต เขาเป็นบุตรของฟิลิปที่ 2 แห่งมาซิดอน (Philip II of Macedon) กับฟิลินนาแห่งแลริสซา (Philinna of Larissa) ฉะนั้น จึงเป็นลูกพี่ลูกน้องกับอเล็กซานเดอร์มหาราช เมื่อแรกเกิดเขาได้รับชื่อ แอร์ริดีอัส และเมื่อครองราชย์แล้ว เขาใช้ชื่อ ฟิลิป
เมื่อแอร์ริดีอัสเจริญวัยขึ้น ปรากฏว่า เขาเรียนรู้ช้า พลูทาร์ก (Plutarch) เชื่อว่า เป็นเพราะพระนางโอลิมเปียส (Olympias) มเหสีของฟิลิปที่ 2 ใช้ "ฟาร์มากา" (pharmaka) ซึ่งแปลว่า ยา หรือเวทมนตร์ กับเขา เพื่อปูทางไปสู่บัลลังก์ให้แก่อเล็กซานเดอร์ โอรสของตัว แต่นักประวัติศาสตร์สมัยใหม่ตั้งคำถามว่า ข้ออ้างนี้ของพลูทาร์กเป็นจริงได้มากน้อยเพียงไร เพราะอเล็กซานเดอร์รักใคร่ชอบพอกับแอร์ริดีอัสมาก ทั้งสองยังเป็นเพื่อนร่วมสมรภูมิกัน เคยปกป้องชีวิตของกันและกันด้วย ไม่ว่าการณ์จะเป็นอย่างไร เมื่ออเล็กซานเดอร์สิ้นพระชนม์ในปีที่ 323 ก่อน ค.ศ. กองทัพมาซิโดเนียก็ยกแอร์ริดีอัสขึ้นสืบบัลลังก์ต่อ แต่ในฐานะหุ่นเชิดและเบี้ยหมากของแม่ทัพนายกองทั้งหลายที่ทรงอำนาจ
เพราะเราพี่น้องกัน

เพราะเราพี่น้องกัน  คือ ภาพยนตร์ญี่ปุ่นแนวดรามา ดัดแปลงจากมังงะของอะกิมิ โยะชิดะ เรื่อง "อุมิมะจิไดอารี" กำกับและเขียนบทภาพยนตร์โดย ฮิโรกาซุ โคเรเอดะ นำแสดงโดย ฮารูกะ อายาเซะ, มะซะมิ นะงะซะวะ, คะโฮะ และซึสึ ฮิโรเสะ เล่าเรื่องของพี่น้องสามคนที่รับน้องสาวต่างมารดาวัย 14 ปีมาเลี้ยงหลังจากที่บิดาของทั้งสี่เสียชีวิต
ภาพยนตร์เรื่องนี้เข้าฉายครั้งแรกเมื่อวันที่ 14 พฤษภาคม พ.ศ. 2558 ในสายประกวดรางวัลปาล์มทองคำ ของเทศกาลภาพยนตร์กาน ครั้งที่ 68 และฉายในประเทศญี่ปุ่นอย่างเป็นทางการเมื่อวันที่ 13 มิถุนายนของปีเดียวกัน
เนื้อเรื่องย่อ.
ภาพยนตร์เรื่องนี้เล่าเรื่องราวของพี่น้องตระกูลโคดะสามคน ได้แก่ ซะจิ โคดะ (ฮะรุกะ อะยะเสะ) โยะชิโนะ โคดะ (มะซะมิ นะงะซะวะ) และจิกะ โคดะ (คะโฮะ) ที่ใช้ชีวิตร่วมกันตามลำพังหลังจากพ่อกับแม่แยกทางกัน โดยอาศัยอยู่ในบ้านของยายในเมืองคะมะกุระ จังหวัดคะนะงะวะ ประเทศญี่ปุ่น
วันหนึ่ง พวกเธอทั้งสามต้องไปร่วมงานศพของผู้เป็นพ่อที่ไม่ได้พบหน้ากันนาน 15 ปี แล้วได้พบกับซุสุ อะซะโนะ (ซุสุ ฮิโระเสะ) น้องสาวต่างมารดาวัย 14 ปี ที่ต้องกลายเป็นเด็กกำพร้าหลังจากพ่อถึงแก่กรรม ซะจิเห็นดังนั้นจึงตัดสินใจชักชวนซุสุไปอาศัยอยู่ด้วยกันที่คะมะกุระ
การผลิต.
ภาพยนตร์เรื่องนี้ร่วมผลิตโดย ฟุจิเทเลวิชัน โชงะกุกัง โทโฮ และกากาคอร์ปอเรชัน เริ่มถ่ายทำเมื่อเดือนกรกฎาคม พ.ศ. 2557
ตำบลท่าอุเทน

ท่าอุเทน เป็นตำบลหนึ่งในอำเภอท่าอุเทน จังหวัดนครพนม ตั้งอยู่ริมแม่น้ำโขง มีพื้นที่ทั้งสิ้น 18.5 ตารางกิโลเมตร พื้นที่ทั้งตำบลอยู่ในเขตเทศบาลตำบลท่าอุเทน
ประวัติ.
องค์กรปกครองส่วนท้องถิ่นในตำบลท่าอุเทน เดิมมีฐานะเป็นสุขาภิบาล ได้รับการยกฐานะจากสุขาภิบาลตามพระราชบัญญัติเปลี่ยนแปลงฐานะจากสุขาภิบาลเป็นเทศบาลเมื่อวันที่ 25 พฤษภาคม พ.ศ. 2542 ประกาศในราชกิจจานุเบกษาฉบับกฤษฎีกา เล่มที่ 116 ตอนที่ 9 ก. ลงวันที่ 24 กุมภาพันธุ์ พ.ศ. 2542  เป็นเทศบาลขนาดเล็กจึงประกาศยุบองค์การบริหารส่วนตำบลท่าอุเทน โดยรวมพื้นที่เข้ากับเทศบาลตำบลท่าอุเทน ตามประกาศกระทรวงมหาดไทย ณ วันที่ 6 กันยายน พ.ศ. 2547 เทศบาลตำบลท่าอุเทน มีพื้นที่ทั้งสิ้น 18.5 ตารางกิโลเมตร 
การปกครอง.
เทศบาลตำบลท่าอุเทนมีนายกเทศมนตรีมาจากการเลือกตั้ง และมีสภาเทศบาลที่มีสมาชิกทั้งหมด 12 คน แบ่งเขตการเลือกตั้งออกเป็น 2 เขตเลือกตั้ง ตำบลท่าอุเทนแบ่งออกเป็น 7 หมู่บ้าน ส่วนเขตการปกครองของเทศบาลแบ่งออกเป็น 11 ชุมชน ประกอบด้วย
บริลลีอันโตวายารูคา

บริลลีอันโตวายารูคา ("The Diamond Arm") เป็นภาพยนตร์ตลก แนวอาชญากรรมและกระตุกขวัญ จากสหภาพโซเวียตที่ผลิตโดย บริษัทมอสฟิล์ม เผยแพร่ในปี ค.ศ. 1969 กำกับโดย เลโอนิด ไกได นำแสดงโดย ยูริ นีคูลิน, อันเดรย์ มีโรนอฟ, อนาโตลี ปาปานอฟ, นอนนา มอร์ดูโควา และสวิตลานา สวิตลิชนายา "บริลลีอันโตวายารูคา" กลายเป็นภาพยนตร์เกินวิสัยที่ได้รับการยอมรับจากรัสเซียให้เป็นหนึ่งในภาพยนตร์ตลกที่ยิ่งใหญ่ที่สุดในขณะนั้น นอกจากนี้ ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 76 ล้านคนในยุคโซเวียต โดยภาพยนตร์มีพล็อตเรื่องเป็นรายการข่าวที่มีเค้าโครงเรื่องจริง เกี่ยวกับผู้ลักลอบชาวสวิสที่พยายามขนส่งอัญมณีโดยการศัลยกรรมกระดูก
เจ้าชายไอโมน ดยุกแห่งอาพูเลีย

เจ้าชายไอโมน ดยุกที่ 6 แห่งโอสตา  เป็นพระโอรสพระองค์เดียวในเจ้าชายอะเมเดโอ ดยุกที่ 5 แห่งโอสตาและเจ้าหญิงโกลดแห่งออร์เลอ็อง พระองค์สมรสกับเจ้าหญิงโอลกา ดัชเชสแห่งอาพูเลีย (เดิม เจ้าหญิงโอลกาแห่งกรีซ) มีพระบุตร 3 พระองค์
ฟูจิวาระ โนะ คาเนอิเอะ

ฟูจิวาระ โนะ คาเนอิเอะ (; โรมาจิ: "Fujiwara no Kaneie" ; 1472–26 กรกฎาคม 1533) ขุนนางผู้ใหญ่แห่งยุคเฮอัง และเป็นบิดาของฟูจิวาระ โนะ มิชิตากะ และฟูจิวาระ โนะ มิชินางะ
รับราชการ.
คาเนอิเอะรับราชการเป็นเสนาบดีในรัชสมัยจักรพรรดิเอ็งยู จักรพรรดิคาซัง และจักรพรรดิอิจิโจ
คาเนอิเอะได้ดำรงตำแหน่งเซ็ชโซเมื่อวันที่ 2 สิงหาคม พ.ศ. 1529 ในรัชสมัยจักรพรรดิอิจิโจแทน "ฟูจิวาระ โนะ โคเรตาดะ" พี่ชายที่ถึงแก่อสัญกรรมใน พ.ศ. 1515 ต่อมาคาเนอิเอะได้สละตำแหน่งให้กับมิจิตากะผู้เป็นบุตรชายคนโตเมื่อวันที่ 31 พฤษภาคม พ.ศ. 1533 หลังจากดำรงตำแหน่งได้ 3 ปีซึ่งคาเนอิเอะได้ขยับไปรับตำแหน่งคัมปากุแทนฟูจิวาระ โนะ โยริตาดะ ผู้เป็นลูกพี่ลูกน้องโดยก่อนหน้านั้นในวันที่ 19 มกราคม พ.ศ. 1533 คาเนอิเอะได้ดำรงตำแหน่งไดโจไดจิง หรืออัครมหาเสนาบดีแทนโยริตาดะอีกตำแหน่งหนึ่งและได้สละตำแหน่งไดโจไดจิงให้กับ ฟูจิวาระ โนะ ทาเมมิตสึ ผู้เป็นน้องชายในวันเดียวกับที่สละตำแหน่งเซ็ชโซ
แต่คาเนอิเอะดำรงตำแหน่งคัมปากุได้เพียง 3 วันก็สละตำแหน่งให้กับมิจิตากะเมื่อวันที่ 3 มิถุนายน พ.ศ. 1533 ได้ลาออกจากราชการเนื่องจากป่วยหนักและได้เข้าพิธีบรรพชาเป็นภิกษุก่อนจะมรณภาพเมื่อวันที่ 26 กรกฎาคม พ.ศ. 1533
ฟาร์คราย 5

ฟาร์คราย 5  เป็นวิดีโอเกมยิงมุมมองบุคคลที่หนึ่ง แอ็กชันผจญภัย พัฒนาโดยยูบิซอฟต์มอนทรีออล และจัดจำหน่ายโดยยูบิซอฟต์สำหรับเครื่องเพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และไมโครซอฟท์ วินโดวส์ เป็นเกมลำดับที่ห้าของเกมชุด"ฟาร์คราย" เกมออกจำหน่ายในวันที่ 27 มีนาคม ค.ศ. 2018
กระทรวงมหาดไทยสหรัฐ

กระทรวงมหาดไทยสหรัฐอเมริกา (DOI) เป็นกระทรวงบริหารกลางสหรัฐที่มีอำนาจและหน้าที่ด้านการจัดการและการอนุรักษ์ทรัพยากรธรรมชาติส่วนใหญ่และที่ดินในความครอบครองของรัฐบาลกลาง นอกจากนี้ มีทั้งบริหารโครงการที่เกี่ยวข้องกับชนพื้นเมืองอเมริกัน (Native Americans) ชนพื้นเมืองอะแลสกา (Alaska Natives) ชนพื้นเมืองฮาวาย (Native Hawaiians) การจัดสรรพื้นที่ทำกินของรัฐ และพื้นที่นอกรัฐ (Insular area) ของสหรัฐ ตลอดจนโครงการอนุรักษ์ด้านประวัติศาสตร์ ประมาณร้อยละ 75 ของที่ดินสาธารณะของรัฐจะถูกจัดสรรโดยกระทรวง ซึ่งส่วนที่เหลือส่วนใหญ่ได้รับการจัดสรรโดยสำนักงานป่าไม้แห่งชาติ กระทรวงเกษตรสหรัฐ กระทรวงก่อตั้งขึ้นเมื่อวันที่ 3 มีนาคม ค.ศ. 1849 มีสำนักงานใหญ่อยู่ที่ตึกกองบัญชาการซึ่งที่ตั้งอยู่ถนนซี 1849 ฝั่งตะวันตกเฉียงเหนือในกรุงวอชิงตัน ดี.ซี.
กระทรวงบริหารโดยรัฐมนตรีว่าการกระทรวงมหาดไทย ซึ่งเป็นสมาชิกคณะรัฐมนตรีและขึ้นตรงต่อประธานาธิบดีสหรัฐ รัฐมนตรีว่าการกระทรวงมหาดไทยสหรัฐคนปัจจุบัน คือ เดบ ฮาร์รแลนด์
เมื่อกลางปี ค.ศ. 2004, กระทรวงได้ทำการจัดสรรที่ดิน 507 ล้านเอเคอร์ (2,050,000 ตารางกิโลเมตร) หรือประมาณหนึ่งในห้าของพื้นที่ทั้งหมดในสหรัฐ ซึ่งจัดสรรเป็นเขื่อน 476 แห่ง และอ่างเก็บน้ำ 348 แห่ง ซึ่งดำเนินการโดยสำนักปฏิรูปที่ดินสหรัฐ อุทยานแห่งชาติ 430 แห่ง รวมถึงอนุสาวรีย์ พื้นที่ด้านประวัติศาสตร์ ฯลฯ จัดสรรมอบให้สำนักงานอุทยานแห่งชาติ และพื้นที่สำหรับสัตว์ป่าลี้ภัยแห่งชาติ 544 แห่ง จัดสรรมอบให้สำนักงานประมงและสัตว์ป่า
แม้ว่าจะใช้นามว่ามหาดไทย (Interior) แต่กระทรวงมหาดไทยสหรัฐนั้นมีหน้าที่แตกต่างจากกระทรวงมหาดไทยของประเทศอื่น ๆ ซึ่งมักจะรับผิดชอบกิจการตำรวจและความมั่นคงภายใน ในสหรัฐ กิจการด้านความมั่นคงของชาติและการย้ายถิ่นฐานดำเนินการโดยกระทรวงความมั่นคงภายในสหรัฐเป็นหลัก และกระทรวงยุติธรรมสหรัฐตามลำดับลงมา กระทรวงมหาดไทยมักถูกเรียกทำนองหรรษาว่า "กระทรวงสำหรับทุกอย่าง" เนื่องจากมีความรับผิดชอบและหน้าที่หลายอย่าง
ฟาโรห์ทอเลมีที่ 2 ฟิลาเดลฟัส

ทอเลมีที่ 2 หรือ ทอเลมีที่ 2 ฟิลาเดลฟัส หรือ พระเจ้าตุรมายะ (กรีก: ΠτολεμαῖοςΦιλάδελφος, Ptolemaios Philádelphos, 309-246 ปีก่อนคริสตกาลคริสต์ศักราช) เป็นพระมหากษัตริย์ฟาโรห์แห่งราชวงศ์ทอเลมีแห่งอียิปต์เมื่อ 283-246 ปีก่อนคริสต์ศักราช พระองค์เป็นพระราชโอรสในฟาโรห์ ทอเลมีที่ 1และราชินี เบเรนิซที่ 1 
ความสัมพันธ์กับอินเดีย.
พลินีผู้อาวุโส ได้บันทึกว่า ฟาโรห์ทอเลมีที่ 2 ได้ส่งคณะราชทูตนามว่า ไอโอนิซุส ไปเจริญสัมพันธไมตรีกับราชวงศ์โมริยะ ที่เมืองปาฏลีบุตรในชมพูทวีป
กับ พระเจ้าอโศกมหาราช
ฟูจิวาระ โนะ เค็นชิ (จักรพรรดิซันโจ)

ฟูจิวาระ โนะ เค็นชิ (ค.ศ. 994 – 16 ตุลาคม ค.ศ. 1027) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีลำดับที่ 2 หรือ ชูงู ใน จักรพรรดิซันโจ และเป็นพระมารดาของ เจ้าหญิงเทชิ จักรพรรดินีใน จักรพรรดิโกะ-ซุซะกุ และเป็นพระราชมารดาของ จักรพรรดิโก-ซันโจ
ฟูจิวาระ โนะ เค็นชิ (จักรพรรดิชิรากาวะ)

ฟูจิวาระ โนะ เค็นชิ (1600 – 24 ตุลาคม 1627) จักรพรรดินีใน จักรพรรดิชิระกะวะ โดยพระนางเป็นธิดาของ มินะโมะโตะ โนะ อะคิฟุซะ และถูกยกให้เป็นลูกบุญธรรมของ ฟุจิวะระ โนะ โมะโระซะเนะ
ฟูจิวาระ โนะ เค็นชิเป็นพระราชมารดาของ จักรพรรดิโฮะริกะวะ
ฟุจิวะระ โนะ เคนชิ

ฟุจิวะระ โนะ เคนชิ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ทอเลมีที่ 11

ทอเลมีที่ 11 หรือ ทอเลมีที่ 11 อเล็กซานเดอร์ที่ 2 (,กรีกโบราณ: ΠτολεμαῖοςἈλέξανδρος, Ptolemaios Alexandros) เป็นพระมหากษัตริย์อียิปต์ ในราชวงศ์ทอเลมี ทรงครองราชย์ไม่กี่วันใน 80 ปีก่อนคริสตกาล
ทอเลมีที่ 15 ซีซาเรียน

ทอเลมีที่ 15 หรือ ทอเลมีที่ 15 ซีซาเรียน (23 มิถุนายน 47 ปีก่อนคริสตกาล – 23 สิงหาคม 30 ปีก่อนคริสตกาล) เป็นที่รู้จักกันดีโดยชื่อเล่น ซีซาเรียน (/ sᵻzɛəriən /; อังกฤษ: Caesarion ละติน: Caesariō) และ ทอเลมีซีซาร์ (/ tɒlᵻmisiːzər /; กรีก: ΠτολεμαῖοςΚαῖσαρ, Ptolemaios Kaisar ละติน: Ptolemaeus Caesar) เป็นฟาโรห์พระองค์สุดท้ายของอียิปต์ พระองค์เป็นสมาชิกองค์สุดท้ายของราชวงศ์ทอเลมีของอียิปต์ผู้ครองราชย์กับพระราชมารดาของพระองค์ คลีโอพัตรา ของอียิปต์ตั้งแต่วันที่ 2 กันยายน 44 ปีก่อนคริสตกาล พระองค์ดำรงตำแหน่งผู้ปกครองแต่เพียงผู้เดียวระหว่างการสวรรคตของพระนางคลีโอพัตราเมื่อวันที่ 12 สิงหาคม 30 ก่อนคริสต์ศักราชจนถึงวันที่ 23 สิงหาคม 30 ปีก่อนคริสตกาล
ฟาโรห์เจดีเฟร

ฟาโรห์เจดีเฟร หรือ เจดีฟรา (สวรรคต ป. 2558 ปีก่อน ค.ศ.) เป็นฟาโรห์อียิปต์โบราณในราชวงศ์ที่ 4 ในสมัยอาณาจักรเก่า พระองค์เป็นที่รู้จักจากพระนามที่แผลงเป็นกรีกว่า Rhatoisēs (Ῥατοίσης) โดยแมนิโธ เจดีเฟรเป็นพระราชโอรสและผู้สืบทอดของฟาโรห์คูฟู ผู้สร้างพีระมิดคูฟู ส่วนพระราชมารดาไม่ทราบอย่างแน่ชัด พระองค์เป็นกษัตริย์ที่เริ่มต้นใช้ตำแหน่งกษัตริย์ "Sa-Rê" (หมายถึง “บุตรแห่งรา”) และเป็นบุคคลแรกที่มีการเชื่อมพระนามคาร์ทูชเข้ากับรา เทพสุริยะ
ฟาโรห์ทัมฟิส

ฟาโรห์ทัมฟิส (อักษรโรมัน: Thamphthis; #เปลี่ยนทาง ป. 2500 ปีก่อน ค.ศ.) เป็นพระนามที่แผลงเป้นกรีกของฟาโรห์อียิปต์โบราณในราชวงศ์ที่ 4 แห่งอาณาจักรเก่า ผู้อาจปกครองภายใต้พระนาม ดเจเดฟพทาห์ หรือ ดเจเดฟกาฟ เป็นเวลา 2 ถึง 9 ปี พระนามต้นฉบับในภาษาอียิปต์สูญหาย แต่อาจเป็น "ดเจเดฟพทาห์" ("he endures like Ptah") ตามนักไอยคุปต์วิทยาอย่าง William C. Hayes หรือ "ดเจเดฟกาฟ" ("his Ka is enduring") ตามนักไอยคุปต์วิทยาคนอื่น ๆ ฟาโรห์ทัมฟิสเป็นหนึ่งในผู้ปกครองเงาในอาณาจักรเก่า เนื่องจากไม่มีบันทึกเกี่ยวกับพระองค์ในข้อมูลร่วมสมัยเลย ด้วยเหตุผลนี้ ความเป็นบุคคลทางประวัติศาสตร์ของพระองค์จึงถูกถกเถียงอย่างเข้มข้นจากนักประวัติศาสตร์และนักไอยคุปต์วิทยา
ภูมิหลัง.
เนื่องจากพระนามทัมฟิสพบในผลงานประวัติศาสตร์ "Aegyptiacae" ของแมนิโธ นักไอยคุปต์วิทยาจึงพยายามเชื่อมโยงผู้นำนี้กับกษัตริย์ร่วมสมัยเพื่อสร้างเส้นเวลาต่อเนื่อง ซึ่งก่อให้เกิดการโต้แย้งและถกเถียงกัน
ใน ค.ศ. 1887 Eduard Meyer มองทัมฟิสเป็นเพียงผู้ชิงบัลลังก์ที่ไม่ได้รับอนุญาตให้มีการกล่าวถึงในบันทึกราชวงศ์หรือมีลัทธิพระศพเป็นของตนเอง เพราะว่าพระองค์ได้บัลลังก์มาอย่างไม่ชอบธรรม Peter Jánosi ถึงขั้นกล่าวว่าทัมฟิสเป็นเพียงบุคคลสมมติ เนื่องแหล่งโบราณคดีมาสนับสนุน เขาอ้างว่าควรลบทัมฟิสออกจากรายพระนามพระมหากษัตริย์สมัยใหม่
Winfried Seipel และ Hermann Alexander Schlögl ตั้งสมมุติฐานแทนว่าบุคคลในประวัติศาสตร์ที่อยู่เบื้องหลังทัมฟิสอาจเป็นราชินีเคนต์เคาส์ที่ 1 ทฤษฎีนี้ได้รับการสนับสนุนจากการที่เคนต์เคาส์ได้รับการพรรณนาในวิหารที่เก็บศพของพระนางในฐานะฟาโรห์ผู้ปกครองที่มีเครื่องประดับพระเศียรแบบเนเมส เคราแบบกษัตริย์ และมงกุฎยูเรอัสบนหน้าผากของพระนาง แต่ทฤษฎีนี้เป็นปัญหาเนื่องจากพระนามเคนต์เคาส์ไม่เคยปรากฏอยู่ด้านใน"เซเรค" หรือคาร์ทูชของเชื้อพระวงศ์
Wolfgang Helck ชี้ว่าเคนต์เคาส์ที่ 1 อาจเป็นพระราชมารดาของทัมฟิส ดังนั้นทัมฟิสอาจเป็นพระราชโอรสของฟาโรห์เชปซีสกาฟ ในฐานะพระมเหสีที่เป้นไปได้ของทัมฟิส พระองค์จึงเสนอเจ้าหญิงนามบูเนเฟร์ ผู้อาจเป็นพระราชธิดาในฟาโรห์เชปซีสกาฟ พระนางเป็นนักบวชของฟาโรห์เชปซีสกาฟ
แหล่งที่มาพระนามและข้อขัดแย้ง.
ในรายการแมนิโธของเซ็กซ์ตุส ยูลิอุส อัฟรีกานุส นักประวัติศาสตร์ผู้แปลผลงานแมนิโธ ทัมฟิสได้รับการกล่าวถึงเป็นผู้นำองค์สุดท้ายในราชวงศ์ที่ 4 ที่มีรัชสมัยเพียง 9 ปี ตามธรรมเนียมของนักประวัติศาสตร์ ยูซิเบียสและเอราโตสเทแนส พระนามของพระองค์หายไป ยูซีเบียสให้เหตุผลว่าทัมฟิสไม่ได้รับการระบุพระนาม เนื่องจากพระองค์ "ไม่ได้ทำสิ่งที่คุ้มค่าต่อการกล่าวถึง"
เพอร์เนบ

เพอร์เนบ เป็นชื่อของเจ้าชายอียิปต์โบราณและนักบวชที่อาศัยอยู่ในตอนต้นของราชวงศ์ที่ 2
อัตลักษณ์.
พระนามของเพอร์เนบถูกเก็บรักษาไว้ในตราประทับดินในห้องโลงฝังพระศพ เอ ที่ซักการา ซึ่งอุทิศแด่ฟาโรห์สองพระองค์ในเวลาเดียวกัน (ฟาโรห์โฮเทปเซเคมวีและฟาโรห์เนบรา) นั้นทำให้เกิดข้อพิพาทถึงครอบครัวต้นกำเนิดของเพอร์เนบ
เพอร์เนบกลายเป็นที่รู้จักจากตำแหน่งที่แปลกและแทบไม่ค่อยได้ใช้คือ "นักบวชแห่งซอปดุ" เทพที่แทบไม่ได้มีการเรียกขานในอียิต์ ศูนย์กลางลัทธิของพระองค์อยู่ในบริเวณใดสักแห่งทางตะวันออกของสามเหลี่ยมปากแม่น้ำไนล์ในเมืองที่มีชื่อว่า "Iptjw" ไม่มีใครทราบตำแหน่งที่ตั้งของเมืองนี้ได้แน่ชัด และไม่มีใครรู้ว่ามีการเก็บพระศพของเพอร์เนบไว้ที่ไหนเช่นกัน
ตำบลทองหลาง (อำเภอบ้านใหม่ไชยพจน์)

ตำบลทองหลาง เป็นตำบลหนึ่งตั้งอยู่ทางทิศตะวันตกเฉียงเหนือของอำเภอบ้านใหม่ไชยพจน์ จังหวัดบุรีรัมย์ พื้นที่ส่วนใหญ่อยู่ในการดูแลขององค์การบริหารส่วนตำบลทองหลาง และบางส่วนอยู่ในเขตของเทศบาลตำบลบ้านใหม่ไชยพจน์ มีสถานที่สำคัญหลายแห่ง เช่น วัดสระประทุม หนองขอน สวนป่าสิริกิติ์ เป็นต้น
ประวัติ.
ปี พ.ศ. 2457 บ้านทองหลาง (หนองขอน) ได้รับประกาศจัดตั้งขึ้นเป็นตำบลโดยแยกออกจากตำบลบ้านเป้า ชื่อตำบลทองหลาง อำเภอพุทไธสง จังหวัดบุรีรัมย์ ห่างจากอำเภอพุทไธสงประมาณ 28 กิโลเมตร
เมื่อปี พ.ศ. 2481 กระทรวงมหาดไทย ได้ประกาศแบ่งแยกตำบลทองหลางออกเป็นตำบลหนองแวงอีกหนึ่งตำบล และขณะนั้นตำบลทองหลางมีจำนวน 16 หมู่บ้าน และในวันที่ 3 กรกฎาคม พ.ศ. 2530 กระทรวงมหาดไทยได้ประกาศแบ่งแยกตำบลทองหลางออกเป็นตำบลหนองเยืองอีกหนึ่งตำบล จึงเหลืออยู่เพียง 8 หมู่บ้าน ต่อมาแยกตั้งหมู่บ้านขึ้นอีกสองหมู่บ้านคือหมู่ที่ 9 และหมู่ที่ 10 รวมเป็น 10 หมู่บ้าน
ต่อมาทางกระทรวงมหาดไทยได้ประกาศยกฐานจากสภาตำบลทองหลางเป็นองค์การบริหารส่วนตำบลทองหลาง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เป็นนิติบุคคลเมื่อวันที่ 23 กุมภาพันธ์ พ.ศ. 2540
ภูมิศาสตร์.
ตำบลทองหลางมีเนื้อที่ประมาณ 29.5 ตารางกิโลเมตร หรือประมาณ 20,975 ไร่ มีลักษณะเป็นที่ราบสลับกับทุ่งกว้าง ประกอบกับดินเหนียว ดินทราย มีป่าไม้ล้มลุกพื้นที่ส่วนมากเหมาะกับการทำเกษตรและเลี้ยงสัตว์ นอกจากนี้ยัง มีลำน้ำที่สำคัญ ได้แก่ ลำห้วยแอก ตำบลทองหลางมีอาณาเขตติดต่อตำบลใกล้เคียงดังนี้
การแบ่งเขตการปกครอง.
ตำบลทองหลางแบ่งออกเป็น 10 หมู่บ้าน ได้แก่
ฟาโรห์เซเนดจ์

ไม่ทราบว่าฟาโรห์เซเนดจ์ทรงปกครองอียิปต์ยาวนานแค่ไหน แต่ในบันทึกพระนามแห่งตูรินได้ระบุว่าพระองค์ทรงครองราชย์ยาวนานถึง 70 ปี ส่วนแมนิโธ ซึ่งเป็นนักประวัติศาสตร์ชาวอียิปต์โบราณได้กล่าวว่าฟาโรห์ "เซธีเนส" (ซึ่งเป็นพระนามของพระองค์ในภาษากรีก) ทรงปกครองเป็นระยะเวลานานถึง 41 ปี
การกลั่นแกล้งในโรงเรียน

การกลั่นแกล้งในโรงเรียนเป็นการกลั่นแกล้งชนิดหนึ่งซึ่งเกิดขึ้นในสถานศึกษา การกลั่นแกล้งนั้นอาจเป็นการกลั่นแกล้งทางกาย ทางเพศ ทางวาจา หรือทางจิตใจก็ได้ และนับรวมถึงการกลั่นแกล้งทางอินเตอร์เน็ทด้วย
โดยทั่วไปแล้วการกระทำที่จะนับเป็นการกลั่นแกล้งนั้นจะต้องมีองค์ประกอบคือมีเจตนาทำร้าย มีความไม่เท่ากันระหว่างอำนาจของทั้งสองฝ่าย มีการทำซ้ำ ทำให้เกิดความทุกข์ และมีการยั่วแหย่ ผลของการกลั่นแกล้งอาจเกิดขึ้นได้หลายอย่าง ทั้งความโกรธ ภาวะซึมเศร้า ความเครียด และการฆ่าตัวตาย และผู้ที่เป็นฝ่ายกลั่นแกล้งก็อาจมีปัญหาทางสังคมในอนาคต และมีโอกาสเข้าไปเกี่ยวข้องกับอาชญากรรม
ฟาโรห์ฮอรัส เบิร์ด

ที่มาของพระนาม.
ปรากฏแหล่งข้อมูลเกี่ยวกับพระนามของพระองค์ที่เชื่อถือได้น้อยมาก โดยหลักฐานแรกที่ทำให้ทราบเกี่ยวกับผู้ปกครองพระองค์นี้ อาจจะเป็น"เซเรค"ที่ปรากฏรูปนกที่ไม่ได้ลงรายละเอียด ซึ่งพบโดยฟลินเดอรส์ เพตรีในหลุมฝังพระบรมศพของฟาโรห์กา'อาที่อไบดอส คำจารึกที่อ่านง่ายอีกส่วนหนึ่งที่แสดงรูปเซเรคกับนก ถูกพบในภายหลังบนชิ้นส่วนเรือ PD IV n.108 ในบริเวณพีระมิดแห่งดโจเซอร์ที่ซักกอเราะห์ คำจารึกบนแจกันหินชิสต์ (P.D. IV n.97) จากกลุ่มพีระมิดแห่งดโจเซอร์ อาจจะหมายถึงผู้กปกครองฮอรัส-เบิร์ดอีกด้วย
เนื่องจากสัญลักษณ์อักษรอียิปต์โบราณที่เขียนขึ้นในลักษณะที่ไม่มีแบบแผน การอ่านที่ถูกต้องจึงยังไม่แน่นอน ในขณะที่นักไอยคุปต์วิทยา เช่น โวล์ฟกัง เฮลค์ และปีเตอร์ แคปโลนี เห็นเป็นรูปห่าน โดยที่ทั้งสองอ่านชื่อว่า "ซา Sa" (ซึ่งจะแปลเป็น "บุตรแห่งฮอรัส") หรือเป็น "เกบ(เอบ) Geb(eb)" (ซึ่งจะแปลเป็น "ทายาทแห่งฮอรัส" ") ส่วนนักไอยคุปต์วิทยา นาบิล สเวลิม กลับเห็นรูปของนกกระสาปากอาน และอ่านเป็นคำว่า "บา Ba" (ซึ่งจะแปลเป็น "วิญญาณแห่งฮอรัส")
การระบุตัวตน.
ไม่ค่อยทราบข้อมูลเกี่ยวกับผู้ปกครองพระองค์นี้มากนัก และหลักฐานทางโบราณคดีไม่เพียงกี่ชิ้นที่ชี้ให้เห็นถึงการมีอยู่ของผู้ปกครองที่ทรงครองราชย์สั้น ๆ จำนวนหนึ่งพระองค์หรือมากกว่านั้นภายหลังการสวรรคตของฟาโรห์กา'อา และก่อนหน้ารัชสมัยของฟาโรห์โฮเทปเซเคมวี ซึ่งฟาโรห์ฮอรัส-เบิร์ด อาจจะเป็นเพียงผู้ปกครองหนึ่งพระองค์ในช่วงเวลาดังกล่าว
นักไอยคุปต์วิทยา เช่น ยาโรสลาฟ เชร์นี และแคปโลนี คิดเห็นว่าฟาโรห์ฮอรัส-เบิร์ดอาจจะมีความคล้ายคลึงกับฟาโรห์ฮอรัส-บาที่ปรากฏหลักฐานยืนยันเล็กน้อยเช่นเดียวกัน อันที่จริงผู้ปกครองพระองค์นี้เขียนพระนามของพระองค์ด้วยสัญลักษณ์ขาหรือสัญลักษร์ขาและแกะ ซึ่งอ่านว่า "บา" และทั้งสองเห็นว่า นกในเซเรคของพระองค์นั้นเป็นสัญลักษณ์รูปห่านที่มีการถอดเสียงเหมือนกันว่า "บา" ในกรณีนี้ ฟาโรห์ฮอรัส-บา และ ฟาโรห์ฮอรัส "เบิร์ด" อาจจะเป็นบุคคลในประวัติศาสตร์คนเดียวกัน อย่างไรก็ตามทฤษฎีของเชร์นี และแคปโลนีกลับไม่เป็นที่ยอมรับกันโดยทั่วไป การค้นพบ"เชเรค"ของฟาโรห์ฮอรัส-เบิร์ดในหลุมฝังพระบรมศพของฟาโรห์กา'อานั้นชี้ไปที่ช่องว่างระหว่างรัชสมัยของพระองค์ที่อยู่ระหว่างราชวงศ์ที่หนึ่งและราชวงศ์ที่สองแห่งอียิปต์
ความเป็นไปได้ที่จะมีการสู้รบระหว่างฟาโรห์สเนเฟอร์คา.
นักไอยคุปต์วิทยา เช่น โวล์ฟกัง เฮลค์ และปีเตอร์ แคปโลนี เชื่อว่า ฟาโรห์ฮอรัส-เบิร์ด และฟาโรห์สเนเฟอร์คาทรงต่อสู้กันเพื่อชิงพระราชบัลลังก์แห่งอียิปต์ การต่อสู้ถึงจุดสูงสุดด้วยการปล้นสุสานหลวงแห่งอไบดอส ซึ่งทำให้สุสานหลวงดังกล่าวถูกละทิ้งไป การต่อสู้เพื่อชิงพระราชบัลลังก์อาจจะยุติลงโดยฟาโรห์โฮเทปเซเคมวี ซึ่งทรงเป็นผู้สถาปนาราชวงศ์ที่สอง หลักฐานชิ้นหนึ่งที่สนับสนุนทฤษฎีนี้คือพระนามฮอรัสของฟาโรห์โฮเทปเซเคมวี ซึ่งมีความหมายว่า "อำนาจทั้งสองได้คืนดีกัน" และอาจจะเกี่ยวข้องกับการรวมราชอาณาจักรอียิปต์เข้าด้วยกันอีกครั้งหลังจากช่วงเวลาแห่งความขัดแย้ง
ความทุกข์ใจในเพศสภาพ

ความทุกข์ใจในเพศสภาพ  เป็นภาวะความทุกข์ใจ (dysphoria) ชนดิหนึ่งที่เกิดกับบุคคลที่อัตลักษณ์ทางเพศไม่ตรงกับเพศที่ถูกกำหนดไว้ตั้งแต่เกิด อาจเรียกบุคคลกลุ่มนี้ว่าคนข้ามเพศ
พังผืดอักเสบมีเนื้อตาย

พังผืดอักเสบมีเนื้อตาย  เป็นการติดเชื้อของเนื้อเยื่ออ่อนที่ทำให้มีการตายของเนื้อเยื่อ เกิดขึ้นและลุกลามได้อย่างรวดเร็ว ผู้ป่วยอาจมีอาการผิวหนังบริเวณที่เป็นกลายเป็นสีแดงหรือสีม่วง เจ็บปวด มีไข้ และอาเจียนได้ อวัยวะที่พบบ่อยคือแขนขาและบริเวณฝีเย็บ
เชื้อมักเข้าสู่ร่างกายผ่านรอยแยกที่ผิวหนังเช่นจากรอยบาดหรือแผลไฟไหม้ ปัจจัยเสี่ยงที่สำคัญได้แก่ภาวะภูมิคุ้มกันบกพร่องต่างๆ เช่น เบาหวาน มะเร็ง โรคอ้วน การติดสุรา การใช้ยาเสพติด และโรคหลอดเลือดส่วนปลาย ส่วนใหญ่ไม่ติดต่อจากคนสู่คน แบ่งออกเป็นสี่ชนิดขึ้นอยู่กับเชื้อที่เป็นสาเหตุ ผู้ป่วยราว 55-80% ติดเชื้อแบคทีเรียมากกว่า 1 ชนิด เชื้อที่พบบ่อยถึงหนึ่งในสามคือแบคทีเรีย "Staphylococcus aureus" สายพันธุ์ดื้อยาเมทิซิลิน (MRSA) การตรวจภาพรังสีอาจมีส่วนช่วยในการวินิจฉัยในผู้ป่วยบางราย
ฌอน โอพราย

ฌอน ริชาร์ด โอพราย (;เกิด 5 กรกฎาคม ค.ศ. 1989) นายแบบชาวอเมริกันจากเมืองเคนเนซอร์ รัฐจอร์เจีย
ชีวิตช่วงต้น.
โอพรายเป็นชาวไอริชและชาวอเมริกันพื้นเมือง เขามีพี่ชายและน้องสาว เขาจบจากโรงเรียนมัธยมนอร์ทคอปป์ และเขาชอบเล่นกีฬาบาสเกตบอล เบสบอล และฟุตบอลในโรงเรียนมัธยม
อาชีพ.
ในปี ค.ศ. 2006 โอพรายอายุได้ 17 ปี เขาถูกทาบทามให้ถ่ายภาพบนมายสเปซโดย โนล มาริน
ตั้งแต่นั่นเป็นต้นมาโอพรายได้มีความสำคัญ เขาถ่ายแคมเปญและนิตยสารต่าง ๆ มากมาย คือ เคลวิน ไคล์, จอร์โจ อาร์มานี, เวอร์ซาเช, โดลเช่ แอนด์ กาบบานา, ราล์ฟ ลอเรน, มาสสิโม ดุตติ, Gianfranco Ferré, เอชแอนด์เอ็ม, ซารา, อาร์มานียีนส์, มาร์ค เจคอบส์, เอ็มโพริโอ อาร์มานี, ลาคอสต์, DSquared², อเมริกัน อีเกิล, บอตเตก้า เวเนต้า, ดีเคเอ็นวาย, เฟนดิ, จีคิว, Dazed & Confused, วี, Details, Barneys New York, ยูนิโคล่, D2, เบลสตาฟฟ์, Bloomingdale's, แก๊ป, ดีเซล, เอรีนา, JOOP! และNuméro Homme
เขาเดินแบบเปิดให้กับแบรนด์เวอร์ซาเช, แซงต์ โลรองต์ ปารีส, จีวองชี่ และซัลวาทอร์เร เฟอร์รากาโม เดินปิดให้กับแบรนด์มอสคิโน, Trussardi, เซนญ่า และบัลแมง ร่วมถึงยังร่วมเดินให้กับแบรนด์อื่น ๆ อีก เช่น โรเบอร์โต คาวาลลี, หลุยส์ วิตตอง, ชาแนล, ไมเคิล คอร์ส และแอร์แม็ส ในเดือนพฤศจิกายน ค.ศ. 2011 โอพรายได้รับคัดเลือกให้เป็นดาวบนแคมเปญน้ำหอมของ Spicebomb และวิคเตอร์แอนด์รอล์ฟ
โอพรายยังได้ร่วมถ่ายทำในมิวสิกวีดีโอของมาดอนน่า ในเพลงเกิร์ลกอนไวลด์ และเพลงแบลงก์สเปซ ของเทย์เลอร์ สวิฟต์
ความสำเร็จ.
ในปี ค.ศ. 2008 โอพรายได้ถูกจัดอันดับนายแบบที่ประสบผลความสำเร็จมากที่สุดในโลก อันดับที่ 8 ปีถัดมาเขาได้ถูกจัดอันดับให้อยู่ที่อันดับที่ 1 เมื่อเดือนกันยายน ค.ศ. 2013 โอพรายได้ถูกจัดอันดับในเว็บไซต์ Models.com ในตำแหน่งนายแบบที่ประสำผลความสำเร็จมากที่สุดในโลกในรายการ "ท็อป50" เขาดำรงตำแหน่งดังกล่าวเป็นเวลาสองปี
ในปี ค.ศ. 2015 โอพรายอยู่ในตำแหน่งของเว็บไซต์ Models.com คือ 'Supers Men', Sexiest Men' และ 'Money Guys' ในปีเดียวกันนิตยสารโว้กได้จัดอันดับให้เขาอยู่ในลำดับที่ 5 ของ 'Top 10 Male Models of All Time'
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ธัชพล เสือทองคำ

ธัชพล เสือทองคำ ชื่อเล่น โซ่ (เกิด 19 ธันวาคม พ.ศ. 2538) เป็นนักแสดงและพิธีกรชาวไทย สังกัดสถานีโทรทัศน์ไทยทีวีสีช่อง 3
การศึกษา.
โซ่จบการศึกษาระดับมัธยมจากโรงเรียนสวนกุหลาบวิทยาลัย (รุ่น 132) และปัจจุบันกำลังศึกษาอยู่ที่สาขาวิชาการภาพยนตร์และวีดิทัศน์คณะนิเทศศาสตร์ มหาวิทยาลัยรังสิต
ประวัติ.
โซ่เริ่มมีผลงานในแวดวงบันเทิงที่เป็นที่รู้จักอย่างกว้างขวางหลังจากที่ได้รับติดต่อให้เข้ามาเป็นหนึ่งในสมาชิกรุ่นที่ 6 ของแฟรนไชส์ สตรอเบอรี่ชีสเค้ก ร่วมกับสมาชิกอีก 8 คน โดย โซ่เป็นหนึ่งในสมาชิกไม่กี่คนที่ได้ดำเนินรายการทุกเทปตั้งแต่เปิดตัวและเป็นสมาชิกเพียงคนเดียวที่มีช่วงในการดำเนินรายการเป็นของตนเองแยกต่างหากจากพิธีกรคนอื่น คือช่วง "ไม่หิวจริงเหรอ" นอกจากนี้โซ่ยังมีผลงานถ่ายแบบลงนิตยสารชื่อดังมากมาย เช่น ILIKE, F3, Candy
จนกระทั่งเข้าศึกษาต่อในระดับมหาวิทยาลัยจึงได้เริ่มรับงานละครอันส่งผลให้โซ่มีชื่อเสียงมากยิ่งขึ้นจากการรับบท "เดี่ยว" ในละครดราม่าเข้มข้นเรื่อง "เหยื่อพยาบาท"
อังค์เซนเปปิที่ 1

'อังค์เซนเปปิที่ 1 เป็นมเหสีในช่วงราชวงศ์ที่หกของอียิปต์
อังค์เซนเปปิที่ 1 เป็นลูกสาวของเนเบ็ต อัครมหาเสนาบดีเพศหญิงและสามีของเธอ คุย น้องสาวของอังค์เซนเปปิที่ 1 คืออังค์เซนเปปิที่ 2 และพี่ชายของเธอเป็นอัครมหาเสนาบดีนามว่า ดเจอู
ความสัมพันธ์ของทัลลี–ฟิชเชอร์

ความสัมพันธ์ของทัลลี–ฟิชเชอร์ (Tully–Fisher relation) ถูกเสนอโดยริชาร์ด เบรนต์ ทัลลี (Richard Brent Tully) และเจมส์ ริชาร์ด ฟิชเชอร์ (James Richard Fisher) ในปี 1977 กล่าวถึงความสัมพันธ์ระหว่างกำลังส่องสว่างกับความเร็วในการหมุนรอบใจกลางของดาราจักรชนิดก้นหอย ความสัมพันธ์นี้เป็นลักษณะเชิงประจักษ์ นั่นคือได้จากการสังเกตการณ์เทียบค่า กำลังส่องสว่างคือพลังงานที่ปลดปล่อยออกมาต่อเวลา หากรู้ว่าดาราจักรนั้นอยู่ห่างจากโลกแค่ไหนแล้วก็สามารถคำนวณได้จากความส่องสว่างปรากฏ ส่วนค่าความเร็วนั้นสามารถคำนวณได้จากปรากฏการณ์ด็อพเพลอร์
ความสัมพันธ์ของทั้งความสว่างและความเร็วนั้นเป็นฟังก์ชันของความยาวคลื่น โดยเมื่อดูคร่าวๆแล้วความสว่างจะแปรผันตรงกับความเร็วยกกำลัง 4
หากอาศัยความสัมพันธ์นี้ แม้แต่ในดาราจักรที่วัดความส่องสว่างสัมบูรณ์ได้ยากก็สามารถคำนวณเอาจากความเร็วได้ไม่ยาก โดยอาศัยความสัมพันธ์ที่ว่ากำลังส่องสว่างสัมพัทธ์จะแปรผกผันกับกำลังสองของระยะทางถึงวัตถุท้องฟ้า
การเคลื่อนที่ของดาวฤกษ์ภายในดาราจักรเกิดจากแรงโน้มถ่วง ดังนั้นแล้วความเร็วในการหมุนรอบดาราจักรจึงขึ้นกับมวลของดาราจักรเอง
ความสัมพันธ์นี้ไม่สามารถใช้ได้กับดาราจักรรี แต่สำหรับดาราจักรรีเองก็มีความสัมพันธ์เชิงประจักษ์ในลักษณะทำนองเดียวกันอยู่ นั่นคือความสัมพันธ์ของเฟเบอร์-แจ็กสัน
มีคนเสนอว่าความสัมพันธ์ที่ได้จากการวัดโดยที่ยังไม่เข้าใจสาเหตุแน่ชัดนี้อาจสามารถอธิบายได้ด้วยพลศาสตร์นิวตันแบบปรับปรุงใหม่ (MOND)
คูอิต

คูอิต เป็นภรรยาของฟาโรห์เตติซึ่งเป็นฟาโรห์คนแรกของราชวงศ์ที่หกแห่งอียิปต์
สุสาน.
ปิรามิดของพระราชินี ไอพุทที่ 1 และ คูอิต ถูกค้นพบระหว่างกรกฎาคม 1897 และกุมภาพันธ์ 1989 โดยวิกเตอ ร์ลอเร็ตทางตอนเหนือของปิรามิดฟาโรห์เตติที่ซับซ้อนที่ซัคคารา
ชูศักดิ์ สุธีรธรรม

ชูศักดิ์ สุธีรธรรม (ชื่อเล่น ชูเคอะ หรือ ชู) (เกิด 15 มีนาคม พ.ศ. 2487) เป็นนักแสดงชาวไทย นักพากษ์ ผู้จัดและผู้กำกับละคร ที่มีฉายาว่า "ผู้กำกับอารมณ์ดี" เริ่มเล่นภาพยนตร์ทางโทรทัศน์ 16 กม. ทางช่อง 5 ในสังกัดรัชฟิล์มทีวี พร้อมกับการเป็นนักพากษ์เสียง และมีผลงานการแสดงละครมาอย่างต่อเนื่อง ปัจจุบันยังคงเล่นละครพร้อมกับเป็นผู้กำกับการแสดงและผู้จัดละครทางช่อง 3
ชีวิตส่วนตัวสมรสกับ สุมาลี สุธีรธรรม (นามสกุลเดิม ชาญภูมิดล) นักแสดงและนักพากษ์เช่นกัน
เตลิด

เต - ลิด เป็นซิงเกิลของ ซีล ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย ซีล เพลงนี้ออกจำหน่ายครั้งแรกในวันที่ 12 พฤษภาคม พ.ศ. 2560 ในไอทูนส์ 
ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 กำกับโดย “เจษฎา หันช่อ” โดยในมิวสิควิดีโอกับเรื่องราวความรักที่ถึงแม้วันนี้จะกลายเป็นแค่ความทรงจำ แต่มันยังคงอินทุกครั้งที่นึกถึง โดยมี ต๊อด ศิณะ อุ่นทรพันธุ์ มาร่วมแสดงในมิวสิกวีดีโอนี้
การตอบรับ.
เพลง เต - ลิด ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 16 พฤษภาคม พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อย และติดเทรนด์อันดับ 1 ของ Youtube
เจ้าพระยาสุธรรมมนตรี (พัฒน์ ณ นคร)

เจ้าพระยาสุธรรมมนตรี (พัฒน์) หรือ เจ้าพระยาศรีธรรมาโศกราช ชาติเดโชชัย มไหสุริยาธิดี อภัยพิริยปรากรมพาหุ หรือ เจ้าพระยานครพัฒน์ เจ้าเมืองนครศรีธรรมราชสมัยกรุงรัตนโกสินทร์คนที่ 2 บุตรเขยในพระเจ้านครศรีธรรมราช กษัตริย์เมืองนครศรีธรรมราชในสมัยเสียกรุงศรีอยุธยาครั้งที่สอง
ประวัติ.
เจ้าพระยาสุธรรมมนตรี (พัฒน์) เป็นบุตรชายของปลัดไม่ปรากฏนาม (เอกสารบางแห่งเรียก ขุนปลัดเมืองคนก่อน) กับมารดาซึ่งเรียกว่า "คุณหญิง" (บ้างว่าชื่อหญิง) มีพี่สาวคนหนึ่งชื่อ ชี ประวัติตอนต้นนั้นไม่ปรากฏ ปรากฏแต่เพียงว่าเดิมได้บุตรสาวคนใหญ่ของเจ้านครศรีธรรมราชชื่อ คุณชุ่ม (ทางธนบุรีเรียกนวล) เป็นภรรยา เมื่อคราวเสียกรุงศรีอยุธยาครั้งที่สอง เจ้านครศรีธรรมราชตั้งตนขึ้นเป็นเจ้า ท่านพัฒน์จึงไปเป็นมหาอุปราช เรียกกรมพระราชวังบวรสถานมงคล เมื่อสมเด็จพระเจ้ากรุงธนบุรีตีเมืองนครศรีธรรมราชได้ ก็ต้องเข้ามาอยู่กรุงธนบุรีด้วย ต่อมาพระเจ้านครศรีธรรมราชได้กลับออกไปครองเมืองอีกครั้ง อุปราชพัฒน์ก็ได้รับโปรดเกล้าฯ ให้กลับออกไปเป็นวังหน้าตามเดิม
พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า "อย่าเสียใจนักเลย จะให้น้องสาวไปแทนที่จะได้เลี้ยงลูก" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า "ได้ลั่นวาจายกให้แล้ว จงส่งตัวออกไปเถิด" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช
พ.ศ. 2327 พระบาทสมเด็จพระพุทธยอดฟ้าจุฬาโลกมหาราช โปรดเกล้าให้พระเจ้านครศรีธรรมราชพ้นจากตำแหน่งและมารับราชการในกรุงเทพ ทรงตั้งเจ้าพัฒน์เป็น "เจ้าพระยาศรีธรรมาโศกราช ชาติเดโชชัย มไหสุริยาธิดี อภัยพิริยปรากรมพาหุ" เจ้าพระยานครศรีธรรมราช และคืนเมืองสงขลาให้กลับไปขึ้นนครศรีธรรมราช
ในปี พ.ศ. 2354 รัชสมัยพระบาทสมเด็จพระพุทธเลิศหล้านภาลัย เจ้าพระยานคร (พัฒน์) ขอกราบถวายบังคมลาออกจากราชการ ก็ทรงพระกรุณาโปรดเกล้าฯ ให้เจ้าพระยานคร (พัฒน์) เป็น "เจ้าพระยาสุธรรมมนตรี ศรีโศกราชวงศ์ เชฏฐพงศ์ฤๅชัย อนุทัยธิบดี อภัยพิริยปรากรมพาหุ" จางวางเมืองนครศรีธรรมราช แล้วโปรดเกล้าฯ ให้เลื่อนเจ้าพระยานคร (น้อย) พระราชโอรสในสมเด็จพระเจ้ากรุงธนบุรี ซึ่งขณะนั้นดำรงยศเป็นพระบริรักษ์ภูเบศร์ ปลัดเมืองนครขึ้นเป็น พระยาศรีธรรมาโศกราช ว่าราชการเมืองแทน
เจ้าพระยาสุธรรมมนตรี (พัฒน์) รับราชการในตำแหน่งจางวางเมืองนครศรีธรรมราชมาอีก 3 ปีก็ถึงแก่อสัญกรรมเมื่อ พ.ศ. 2357 อัฐิของท่านส่วนหนึ่งบรรจุอยู่ ณ พระปรางค์เบื้องหลังหอพระพุทธสิหิงค์ บริเวณหน้าศาลากลาง จังหวัดนครศรีธรรมราช ซึ่งเป็นหอพระอัฐิและอัฐิสำคัญบรรพชนสกุล ณ นคร
พระเจ้าราชวรวงศ์เธอ พระองค์เจ้าศรีสุดาอับสร

พระเจ้าราชวรวงศ์เธอ พระองค์เจ้าศรีสุดาอับสร (พ.ศ. 2334 — พ.ศ. 2367) พระราชธิดาพระองค์ที่ 24 ในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเพ็ง
พระประวัติ.
พระเจ้าราชวรวงศ์เธอ พระองค์เจ้าศรีสุดาอับสร ประสูติเมื่อพ.ศ. 2334 เป็นพระราชธิดาในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเพ็ง
ในสมัยรัชกาลที่ 2 ได้ทำราชการอยู่ในพระบวรราชวัง ภายหลังสมเด็จพระบวรราชเจ้ามหาเสนานุรักษ์เสด็จสวรรคตแล้ว ได้ย้ายมาทำราชการอยู่ในพระบรมมหาราชวัง ปรากฏพระนามในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า
"...พระเจ้าอยู่หัวกรมพระราชวังบวรสถานมงคล ในแผ่นดินพระบาทสมเด็จพระพุทธยอดฟ้าจุฬาโลกย์นั้น... ได้มีพระราชบุตร พระราชบุตรีแต่นารีบาทบริจาริก แลพระสนมนางในอิกหลายพระองค์... จะขอออกพระนามแต่พระองค์ที่เปนสำคัญปรากฏ... พระราชบุตรีนั้น คือพระองค์เจ้าดวงจันทร์พระองค์ ๑ เปนผู้ใหญ่ กับพระองค์เจ้าดุสิดาอับศร ๑ สองพระองค์นี้ ในแผ่นดินพระบาทสมเด็จพระพุทธเลิศหล้านภาไลยได้ทำราชการอยู่ในพระบวรราชวัง ครั้นพระเจ้าอยู่หัวกรมพระราชวังเสด็จสวรรคตแล้ว ได้ลงมาทำราชการอยู่ในพระบรมมหาราชวัง อยู่จนสิ้นแผ่นดินนั้น..."
พระเจ้าราชวรวงศ์เธอ พระองค์เจ้าศรีสุดาอับสร สิ้นพระชนม์ในสมัยรัชกาลที่ 3 เมื่อพ.ศ. 2367 พระชันษา 33 ปี